**Neoporezivi iznosi za isplate od 1. februara 2019. godine**

U *Zakonu o porezima na dohodak građana*, usklađeni su dinarski neoporezivi iznosi poreza na dohodak građana za isplate od 1. februara 2019. do 31. januara 2020. godine, i to:

* Neoporezivi iznos zarade (član 15a) - 15.300 dinara;
* Naknada troškova prevoza za dolazak i odlazak sa rada (član 18. stav 1. tačka 1.) -  3.914 dinara;
* Dnevnica za službeno putovanje u zemlji (član 18. stav 1. tačka 2.) - 2.349 dinara;
* Dnevnica za službeno putovanje u inostranstvo - do iznosa propisanog opštim aktom poslodavca/ugovorom o radu, a najviše do 50 evra dnevno (član 18. stav 1. tačka 3.);
* Naknada prevoza na službenom putovanju (član 18. stav 1. tačka 5.) - 6.850 dinara;
* Solidarna pomoć za slučaj bolesti, zdravstvene rehabilitacije ili invalidnosti zaposlenog ili člana njegove porodice (član 18. stav 1. tačka 7.) - 39.137 dinara;
* Poklon deci zaposlenih, starosti do 15 godina, povodom Nove Godine i Božića (član 18. stav 1. tačka 8.) - 9.784 dinara;
* Jubilarna nagrada zaposlenima (član 18. stav 1. tačka 9.) - 19.567 dinara;
* Solidarna pomoć za slučaj rođenja deteta (član 18. stav 1. tačka 12.) - do visine prosečne zarade isplaćene u Republici prema poslednjem objavljenom podatku republičkog organa nadležnog za poslove statistike;
* Premija za dobrovoljno zdravstveno osiguranje i penzijski doprinos u dobrovoljni penzijski fond (član 21a stav 2.) - 5.872 dinara;
* Pomoć u slučaju smrti zaposlenog, penzionisanog bivšeg zaposlenog ili člana porodice zaposlenog (član 9. stav 1. tačka 9.) - 68.488 dinara;
* Nagrade i druga slična davanja fizičkim licima koja nisu zaposlena kod isplatioca, a proizlaze iz rada ili druge vrste doprinosa (član 85. stav 1. tačka 11.) - 13.001 dinara.